בית אבי (2008)

בית אבי (ביידיש: מיין טאטע'ס שטוב) הוא סרט קולנוע ישראלי דובר יידיש מ-2008.

הסרט, דרמה באורך 40 דקות, הוא פרויקט הגמר של הבמאי והתסריטאי דני רוזנברג, בבית הספר סם שפיגל לקולנוע ולטלוויזיה. העבודה על הסרט, שכולו ביידיש בניב לודז'אי, ארכה שלוש שנים והוא הוקרן לראשונה בפסטיבל הקולנוע ירושלים.

עלילה
הסרט מתאר את סיפורו של לולק, ניצול שואה צעיר (בגילומו של איתי טיראן), המגיע לישראל בשנת 1948 ומגויס למלחמת העצמאות. זר לשפה ולזהות החדשה שניתנה לו, הוא מוצב על ראש גבעה מדברית, נתון למרותו הבלעדית של מפקדו (בגילומו של מיקי לאון), המנסה ביד קשה להפוך אותו לצבר כמוהו. בסופו של הסרט חוזר לולק בדמיונו לביתו שבפולין ושם נפרד בפעם האחרונה מאביו ואמו (נטשה מנור).

על היידיש
הסרט דובר במלואו יידיש בניב לודז'אי, והוא אחד הסרטים המעטים דוברי-היידיש שהופקו בעולם מאז פרוץ מלחמת העולם השנייה. השחקנים איתי טיראן ומיקי לאון התכוננו במשך חודשים לתפקיד ולמדו יידיש על בוריה בעזרתו של הסופר, המשורר והעיתונאי הוותיק משה סחר (אשר תרגם בין השאר את שיריו של איציק מאנגר).
שירו של מאנגר "אויפן וועג שטייט א בוים" ("על הדרך עץ עומד") מופיע בסרט בביצועו של איתי טיראן.

קבלת הסרט
הסרט הוקרן לראשונה בפסטיבל הקולנוע ירושלים. בשנת 2008 הוקרן הסרט בקביעות בסינמטקים בישראל. בשנת 2009 הוקרן הסרט בפסטיבלים ובתי קולנוע ברחבי העולם והוצג בבכורה טלוויזיונית בערוץ 10.
בשנה זו נבחר הסרט במקום השני ברשימת עשרים סרטיו הנבחרים של בית הספר סם שפיגל לקולנוע ולטלוויזיה בכל הזמנים, כפי שנבחרו על ידי 20 מנהלי פסטיבלים גדולים ואוצרי מוזיאונים בינלאומיים מרכזיים, במסגרת חגיגת 20 שנות פעילות לבית הספר.

לקריאה נוספת
 ליאת שטייר-לבני, שתי פנים במראה: ייצוג ניצולי השואה בקולנוע הישראלי, הוצאת מאגנס, עמ' 199–204.

קישורים חיצוניים

 טריילר וקליפ מתוך הסרט בית אבי.
 כתבה על הסרט בחדשות ערוץ 10
 "לונדון את קירשנבאום" מארחים את איתי טיראן ודני רוזנברג.
 מאמר ב"מוסף הארץ" מאת יותם פלדמן
 מאמר ב"Daily Forward" מאת רחל שכטר 
 מאמר ב"Zeek" מאת פרופסור שי גינזבורג 
 "בית אבי" באתר "אישים"
 ביקורות:
 ביקורת של מאיר שניצר, מעריב
 ביקורת של שמוליק דובדבני, ynet
 
 ביקורת של אורון שמיר, עכבר העיר און ליין
 ביקורת של אלון רוזנבלום, אתר סרט
 ביקורת של רומי מיקולינסקי, אתר וואלה!
 ביקורת של יהושע סימון, עיתון "העיר" ועכבר העיר און ליין
 חגיגות ה20: עשרים הסרטים המובילים בכל הזמנים, אתר בית הספר סם שפיגל

הערות שוליים

סרטי 2008
סרטי דרמה ישראליים
סרטי יהדות
סרטים ביידיש
סרטים על השואה
סרטים על ניצולי השואה
סרטים ישראליים קצרים
סרטי סטודנטים
צה"ל בקולנוע
סרטים ישראליים משנת 2008